system
Răspunde în limba română, în stilul Wikipedia, cat mai corect gramatical.
user
Ce date importante ai despre Buru, Cluj?
assistant
Buru (în ) este un sat în comuna Iara din județul Cluj, Transilvania, România.

Istoric 
Pe Harta Iosefină a Transilvaniei din 1769-1773 (Sectio 109) localitatea apare sub numele de „Borrev”. 

La sudul localității, pe această hartă sunt prezentate mai multe șteampuri de prelucrare a minereurilor de fier (“Eisen-Hammer-Mühlen”), înșirate de-a lungul văii Rimetea care se varsă la Buru în Arieș.

La est de sat pe harta iosefină este marcat prin semnul π locul public de pedepsire a delicvenților în perioada medievală.

Căi de acces și transporturi 
Satul Buru este așezat la întretăierea unor importante drumuri care traversează Munții Apuseni: spre nord Valea Ierii - Cluj-Napoca, spre est Turda, spre sud Aiud, spre vest Baia de Arieș - Câmpeni - Abrud. 
Stație de cale ferată a Mocăniței (în prezent inactivă).

Cultură 
Numai în acest sat se practică din vremuri trecute „Băbăluda de la Buru“, o veche tradiție populară.

Lăcașuri de cult 
Biserica de lemn din Buru

Turism 
Pe versantul drept al Arieșului, în amonte, turiștii folosesc și astăzi vechiul Drum al Romanilor. 
Pe șoseaua Turda-Abrud, între Moldovenești și Buru, exista pe vremuri un loc de mare atracție turistică, o îngustare a drumului, numită de localnici Colții Fetei (l.magh. Leanykö), flancat de două stânci înalte și impunătoare. Mașinile și camioanele se opreau și claxonau, înainte de a trece prin clisura îngustă dintre stânci. Era periculos, mai ales că locul se afla în curbă. Din cauza accidentelor frecvente rutiere petrecute aici, stânca dinspre Arieș a fost aruncată în aer în anii 60 ai secolului al XX-lea, iar șoseaua lărgită. Coordonatele „Colților Fetei”: 46.503890, 23.635058.
Nu departe de Buru, în aval (înainte de Moldovenești), se află (pe partea stângă a Arieșului) Valea Borzești și Cheile Borzești, precum si Cabana Buru din „Pădurea Orașului”.

Personalități 
Emanuel Diaconescu (n. 1944), inginer, membru corespondent al Academiei Române.
Vasile Tolan (n.1953), artist plastic

Note

Bibliografie

Galerie de imagini

Vezi și 
Cheile Borzești
Biserica de lemn din Buru

Legături externe 
 
Harta zonei
 Buru im Valea Arieșului (cu harta Cheilor Borzești)
Băbăluda – un obicei pe cale de dispariție

Buru, Iara